**Lee Sweatt** (s. 13. elokuuta 1985 Elburn, Illinois, Yhdysvallat) on yhdysvaltalainen entinen jääkiekkoilija, pelipaikaltaan puolustaja. Sweatt voitti urallaan Suomen-mestaruuden, ja hänet palkittiin kertaalleen SM-liigan parhaana puolustajana. Sweatt pelasi kaudella 2010–2011, joka jäi hänen uransa viimeiseksi, kolme runkosarjaottelua NHL-seura Vancouver Canucksissa. Suurin osa tuosta kaudesta kului kuitenkin farmijoukkue Manitoba Moosessa.

Ura
---

Sweatt pelasi vuosina 2003–2007 Colorado Collegen jääkiekkojoukkueessa, NCAA:n alaista yliopistosarjaa. Coloradossa hän oli yksi seuran avainpelaajia tehtyään neljän kauden aikana 89 tehopistettä. Viimeisellä kaudellaan Sweatt valittiin WCHA:n vuoden opiskelijapelaajaksi. Keväällä 2007 Sweatt teki loppukauden mittaisen sopimuksen AHL:n San Antonio Rampagen kanssa.

SM-liigassa pelaava TPS hankki Sweattin kaudeksi 2007–2008. Hänet hankittiin korvaamaan NHL-sopimuksen saanut Bryce Lampman. Hyvän kauden Turun Palloseurassa pelannut Sweatt siirtyi kauden jälkeen Itävallan pääsarjassa pelaavaan EC Red Bull Salzburgin joukkueeseen. Kaudeksi 2009–2010 Sweatt siirtyi KHL-liigassa pelaavaan latvialaisjoukkueeseen Dynamo Riikaan.

Riiassa Sweatt ei saanut kunnolla peliaikaa ja joutui pelaamaan puolustusvoittoista peliä. Hän jätti joukkueen kesken kauden ja palasi TPS:an. Sweatt pelasi 21 runkosarjaottelua TPS:ssa ja teki niissä tehot 9+7. Pudotuspeleissä pisteitä tuli 15 ottelussa 13. TPS voitti kauden päätteeksi Suomen-mestaruuden, ja Sweatt palkittiin SM-liigan parhaana puolustajana, Pekka Rautakallio -palkinnolla, sekä valittiin SM-liigan tähdistökentälliseen. Kauden jälkeen Sweatt teki sopimuksen NHL-joukkue Vancouver Canucksin kanssa. Ensimmäisen NHL-pelinsä Sweatt pelasi 26. tammikuuta 2011 Nashville Predatorsia vastaan, ja hän onnistui heti maalinteossa viimeistellen voittomaalin Pekka Rinteen taakse.

Vancouverissa ja AHL:n Manitoba Moosessa pelatun kauden jälkeen Sweatt teki heinäkuussa 2011 kaksivuotisen ja kaksisuuntaisen sopimuksen NHL-seura Ottawa Senatorsin kanssa. Kuukausi myöhemmin hän kuitenkin ilmoitti lopettavansa pelaajauransa ja siirtyvänsä liike-elämään. Kesällä 2013 Sweatt kuitenkin yllättäen ilmoitti kaipaavansa jääkiekkoa siinä määrin että on ollut neuvotteluyhteydessä TPS:n pelaajakoordinaattori Ari Vuoreen mahdollisen comebackin tiimoilta.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2002–2003 | Chicago Steel | USHL | 58 | 6 | 9 | 15 | 25 | – | – | – | – | – |
| 2003–2004 | Colorado College | NCAA | 37 | 4 | 12 | 16 | 20 | – | – | – | – | – |
| 2004–2005 | Colorado College | NCAA | 41 | 3 | 24 | 27 | 34 | – | – | – | – | – |
| 2005–2006 | Colorado College | NCAA | 41 | 5 | 16 | 21 | 36 | – | – | – | – | – |
| 2006–2007 | Colorado College | NCAA | 37 | 9 | 15 | 24 | 51 | – | – | – | – | – |
| 2006–2007 | San Antonio Rampage | AHL | 11 | 0 | 1 | 1 | 8 | – | – | – | – | – |
| 2007–2008 | TPS | SM-liiga | 56 | 15 | 18 | 33 | 42 | 2 | 0 | 0 | 0 | 2 |
| 2008–2009 | EC Salzburg | EBEL | 52 | 10 | 26 | 36 | 99 | 12 | 2 | 4 | 6 | 14 |
| 2009–2010 | Dinamo Riga | KHL | 37 | 2 | 5 | 7 | 18 | – | – | – | – | – |
| 2009–2010 | TPS | SM-liiga | 21 | 9 | 7 | 16 | 8 | 15 | 7 | 6 | 13 | 8 | Kanada-malja | Ykköstähdistö |
| 1 kausi | YHTEENSÄ | USHL | 58 | 6 | 9 | 15 | 25 | – | – | – | – | – |
| 4 kautta | YHTEENSÄ | NCAA | 156 | 21 | 67 | 88 | 141 | – | – | – | – | – |
| 1 kausi | YHTEENSÄ | AHL | 11 | 0 | 1 | 1 | 8 | – | – | – | – | – |
| 1 kausi | YHTEENSÄ | KHL | 37 | 2 | 5 | 7 | 18 | – | – | – | – | – |
| 2 kautta | YHTEENSÄ | SM-liiga | 77 | 24 | 25 | 49 | 50 | 17 | 7 | 6 | 13 | 10 |

Lähteet
-------

1. ↑  Lee Sweatt *TSN.ca*. Viitattu 13.8.2011.
2. ↑  Rampage sign Lee Sweatt to amateur tryout *OurSports Central*.  22.3.2007. Viitattu 25.6.2010. (englanniksi)
3. ↑  Puolustaja Sweatt korvaa Lampmanin TPS:ssä *MTV3 Internet*.  16.7.2007. MTV3. Viitattu 25.6.2010.
4. ↑  Pettersson, Robert: Toppback till Riga *Hockeysverige.se*.  13.7.2009. Viitattu 25.6.2010. (ruotsiksi)
5. ↑  Lappi, Ilkka: Sweatt odottaa itseltään paljon *Jatkoaika.com*.  22.1.2010. Jatkoaika. Viitattu 25.6.2010.
6. ↑  Sweatt sopimukseen Canucksin kanssa *Jatkoaika.com*.  1.6.2010. Jatkoaika. Viitattu 25.6.2010.
7. ↑  Ex-TPS-pakilla unelmien NHL-debyytti – katso!  27.1.2011. MTV3. Viitattu 28.1.2011.
8. ↑  Garrioch, Bruce: No Sweatt: Sens' free-agent pickup retires before camp *Ottawa Sun*.  12.8.2011. Viitattu 13.8.2011. [vanhentunut linkki]
9. ↑  Kunnari, Timo: TPS saamassa tähtipakkinsa takaisin *MTV3.fi*.  30.6.2013. Viitattu 30.6.2013.

Aiheesta muualla
----------------

* Lee Sweatt *Elite Prospects*. Everysport Media Group AB.  (englanniksi)
* Lee Sweatt Eurohockey-sivustolla (englanniksi)
* Lee Sweatt The Internet Hockey Databasessa (englanniksi)

|  |  |  |
| --- | --- | --- |
| Edeltäjä:**Markus Seikola** | **Pekka Rautakallio -palkinnon voittaja**2010 | Seuraaja:**Sami Vatanen** |